Tarjoukseni on yhä voimassa.
Arvostan sitä, hijo.
Jouluna ei pitäisi olla yksin.
Mistä tiedät, että olisin?
En tiedäkään, mutta tyttäresi ei ole kotona. Jos vain haluat...
Ei tarvitse.
Hyvä on.
Minulla on tamaleja ja kolme lomapäivää.
En malta odottaa, että pääsen rentoutumaan.
Älä avaa. Emme ota enää vastaan toimituksia.
Millainen toimitus tuo on?
Hei, pikkuinen.
Vitsit.
"Hyvää joulua. Etsi minulle hyvä koti."
Ei voi olla totta.
Kuka hylkäisi koiran jouluaattona?
Joku epätoivoinen.
Totta puhut.
Ole hyvä.
-Miksi? -En voi ottaa sitä.
Älä minua katso. Sinä sen löysit.
Se pitää viedä löytöeläinkotiin.
Jouluaattonako?
Koirilla ei ole asiaa asuntooni.
Vie se pois kaupungista,
etsi talo, jolla on piha, ja soita ovikelloa.
Jätä se jonkun muun huoleksi.
En voi tehdä niin.
Radiossa luvattiin kovaa lumimyrskyä.
Kiistely täällä ei ratkaise mitään.
Kuule.
Heitetään kolikkoa. Koira jää häviäjän huoleksi.
Hyvä on.
Olemme kahdestaan.
Emman laulu on tuskaa.
No niin. Ole kiltisti, Alden.
Hei, kulta. Oletko innoissasi?
Kysyitkö minulta jotain?
Kysyin. Oletko innoissasi?
Olen, koska sinä olet.
Lauletaanko yhdessä joululaulu?
Vain jos voit auttaa harjoittelemaan
Lauretan O mio babbino caroa Gianni Schicchissä.
Aivan.
Kauanko hän jatkaa?
Ollaan kiltisti näin jouluna.
Sehän on vuoden ihaninta aikaa.
Voisiko hän silti olla laulamatta?
Hän ei valita, vaikka omit telkkarin.
Isä tahtoisi minun käyttävän uutta konsolia.
Isä ei ole täällä, joten häneltä ei kysytä.
Meidän pitäisi nyt tukea toisiamme.
Pakko sinun on myöntää, että tuo on ärsyttävää.
Hänen laulunopettajansakin mukaan hänessä on ainesta.
"Erämaan keskelläkin voi kukkia."
Voisitko puhua useammin noin? Kuuntelisin paremmin.
Tuskinpa vain.
Joulupukki!
Phoebe tulee lainaamaan valeluruiskua.
Juuri saamamme tiedon mukaan
Joulupukin kelkka näkyy satelliittikuvissa pohjoisella taivaalla.
Myös jättimäinen lumimyrsky on tulossa, joten pysykäähän sisällä.
Juhlintamme jatkuu tämän joulusuosikin parissa.
Ei hätää, pentu. Ei hätää.
Löydämme sinulle kodin.
Olet koristellut paikan hienosti.
En tiedä, miten pystyt tähän yksin.
Olen kateellinen.
Eikö lasten kuuluisi tehdä tuo?
Ei. Se ei ollut tapanamme.
Kevin jätti aina keksit ja maidon joulupukkia varten.
Kaipa tässä luodaan uusia perinteitä.
Ensimmäinen kerta on aina vaikein.
Niinpä.
Ehkä on parempi, että Kevin on typerällä risteilyllään.
Ainakaan lapsilla ei ole kahta kilpailevaa joulua.
Niinpä.
Niin.
Tahdon joulusta vain erityisen ja ikimuistoisen lapsille.
Miksei tämä voisi olla paras joulu koskaan?
Niinpä.
Kuule.
Olisit vakuuttavampi, jos et aina vastaisi samalla tavalla.
Ronin perhe tulee tunnin päästä, ja tekemistä riittää.
Mene sitten!
Etkö tarvitse seuraa?
En. Pärjään kyllä.
Oletko varma?
Olen. Kaikki on hallussa.
Asenteesi on aina kohdallaan.
Kiitos.
Valeluruisku!
Hei! Hyvää joulua!
Tulehan.
Hyvää joulua, Phoebe.
Hyvää joulua, Nell. Nähdään taas.
Alden! Kelkkasi!
Senkin pikku haisuli.
Hän voi heitellä kanssasi palloa. Hän heittää hyvin.
Hän panostaa kovasti jouluun.
Uusi kotisi.
Hyvänen aika.
Alden, tule tänne! Täällä on koiranpentu.
Hei. Alden, tule tänne!
Ei. Hyvänen aika, herra...
Oletteko kunnossa?
On satanut lunta.
Voi ei.
Soitan hätänumeroon.
Älkää soittako.
Miksi? Teihin sattui.
Meni vain ilmat pihalle. Ei tässä mitään.
Saimmeko koiranpennun?
Ei! Emme saaneet koiranpentua.
Mitä olen sanonut pulkan jättämisestä kulkureitille?
Pentu on varmaan isältä.
Ei se ole isältä.
Et sinä tiedä sitä. Hän sanoi lähettävänsä yllätyksen.
Yllätys ei ole koira!
Olemme toivoneet sellaista.
Antakaa jo olla siitä koirasta. Täällä on mies tuskissaan.
Tahdotteko särkylääkettä?
Miten voin auttaa?
Voisitteko löystyttää kenkääni?
Kyllä kai.
Ei.
Tämä on huono juttu. Nilkkanne...
Se turpoaa.
-Olen kunnossa. -Ette ole.
Ette ole kunnossa.
Hyvä on. En niin.
Mitä oikein... Vien teidät sairaalaan.
Soitanko jollekulle?
-Joku ystävänne voisi tulla sinne. -Älkää.
Jään kotiin. Minulla on peli kesken.
Etkä jää! Kengät jalkaan!
Vaientakaa jo se koira!
Palaan pian.
Liikettä, rouva!
Opettele ajamaan!
-Koettakaa jaksaa. Olemme pian perillä. -Kiitos.
Käveleminenkin olisi nopeampaa.
En hallitse lumessa ajoa.
Hän varttui Los Angelesissa.
Hän ajoi kovaa lumessa vain kerran, kun veljeni kompastui
pelatessaan uutta peliään ja tikkari juuttui kurkkuun.
Se oli vahinko.
Ja kuten näkyy, veljeni on oppinut läksynsä.
Olen kuulemma himopelaaja.
Hänellä on melkoiset viritelmät kotona.
Ole vaiti, Emma. Miespololla on kipuja.
Yritin vain antaa muuta ajateltavaa.
Et auta asiaa.
-Jospa laulan. -Älä! Ole kiltti.
Ehkä myöhemmin.
Opiskelen oopperaa.
Se on musiikkia, jossa puukosta saava mies ei vuoda verta vaan laulaa.
Ei pidä paikkaansa.
Anteeksi. Oletteko kunnossa?
Pääsemme pian lääkärin pakeille.
Tähän ei saa pysäköidä.
EI PYSÄKÖINTIÄ VAIN HÄLYTYSAJONEUVOILLE
Tässä menee vain hetki.
-Kyltti kieltää pysäköinnin. -Kiitos, Emma!
Hyvänen aika, hyvänen aika.
ENSIAPU
Äidillä on stressiä.
Tämä on ensimmäinen joulu vanhempiemme eron jälkeen.
VIERAILIJOIDEN ILMOITTAUDUTTAVA TOIMISTOSSA
En tee sitä.
Isä on risteilyllä uuden naisensa kanssa.
Se on hyvin kallista ja ehkä vaarallistakin.
Nuo taitavat olla yksityisasioita.
Naisen nimi on Tiffany. Nimi ei viittaa kauppaan.
Isä muutti hänen perässään Pittsburghiin.
Oletko käynyt Pittsburghissa?
En.
Sieltä saa hyviä ranskalaisia.
Selvä.
Olet ollut siinä jo tovin. Paras tehdä lähtöä.
Olkoon. Moikkaan vain.
Tiedät, miten toimia.
Hei!
Hyvää joulua.
Tiedän, ettei meidän pitänyt puhua.
Mutta onhan joulu. Se kai taivuttaa sääntöjä.
Tai muuttaa niitä.
Tai rikkoo?
Eli siis...
Soitin vain toivottaakseni sinulle... siis perheellesi hyvää joulua.
Kerro äidillesi, että mietin hänen piirastaan.
Hän on hyvä kokki.
Kuten sinäkin omalla tavallasi.
Tai et oikeastaan.
Mutta osaat hyvin tilata ruokaa. Onhan sekin jotain.
Viestin enimmäiskesto ylitetty.
Hän loukkasi jalkansa, ja...
No niin.
Tulen mukaanne. Lapset, jääkää tänne. Älkää menkö mihinkään.
-Äiti, on minun vuoroni pitää pentua. -Eikä ole!
Nyt ei riidellä!
Tiedät, ettei ole hänen vuoronsa!
Jos hän saa pitää sitä, minä saan päättää sen nimen.
-Etkä! -Emme anna koiralle nimeä!
Emme missään tapauksessa pidä koiraa!
Ette kiinny siihen.
-Mutta... -Ei koiraa!
-Sen nimi on Gordon! -Pavarotti!
-Gordon! -Pavarotti!
-Sen nimi on Gordon! -Pavarotti.
Tiedät, miten toimia.
Minulla ei ole tekemistä jouluksi.
Ei siinä mitään. "Kaikki on okei", kuten sanotaan.
Minä vain...
Tahtoisin viettää aikaa yhdessä. Ihan tavallinen päivä.
Voi se olla erityinenkin, mutta sen ei tarvitse olla.
Ei minulla muuta. Saimme vaihtaa ajatuksia.
Tahdoin vain moikata.
On varmaan hyvä, ettet vastannut.
En odota kuulevani sinusta,
mutta voit toivottaa tekstarilla hyvää joulua.
Eikä. Älä tee niin. Minulla on täällä kaikki hyvin.
Ei sinun tarvitse... Kaikki on hyvin.
Minä tästä lopettelen, niin voimme...
Viestin enimmäiskesto ylitetty.
Ääliö...
Minne oikein menit?
Istukaa odottelemaan. Tulemme pian.
Olkaa hyvä.
Kaikki nämä paperit pitää täyttää.
Tarvitsen myös valokopion hra Cortezin vakuutuskorteista.
Ei kännyköitä ensiavussa.
Kerron vain lapsilleni tilanteen...
Jos uskotte heidän kaipaavan teitä,
käykää toki heidän luonaan.
Tai sitten auttakaa hra Cortezia sisäänottoprosessissa.
Jospa te...
Häntä ei oteta potilaaksi ilman papereita.
Olette mahtava.
En päätä säännöistä.
Pentu on ollut sinulla tosi kauan!
Se tykkää olla tässä.
Minun vuoroni.
Älä tartu.
Pavarotti ei tykkää, kun tartut.
Ei se ole Pavarotti.
Siitä ei ikinä tule Pavarotti. Se vihaa oopperaa.
Ei siitä tule myöskään Gordon.
Ja vihaat oopperaa vain, koska minä rakastan oopperaa.
Ei se siitä johdu.
Vihaan oopperaa, koska kaikki älylliset vihaavat sitä.
Tuo ei ole totta.
Nyt äiti ei ikinä anna meidän pitää sitä!
Sanoit, että on sinun vuoro.
Ota se. Sanoit haluavasi.
Ota sinä kaulaliina.
Mitä oikein teit? Tämä on äidin hieno kaulaliina!
Kuivaa liina, niin vien pennun kävelylle.
Ehkä pissaaminen ei riitä sille.
Inhaa.
Jos sinulla on hätä, nyt on tilaisuutesi.
Tämä on...
Jos auto ei liiku viidessä minuutissa, tulee tupenrapinat.
Oli joulu tai ei.
Laitan tämän tähän.
No niin.
-Onko verisairauksia? -Ei.
-Hengitystiesairauksia? -Ei.
Virtsakanavan sairauksia?
-Hetkinen. Palaan pian. -Selvä.
Tämä on kaunis.
Otan vain inspiraatiota.
-Hei. -Äiti täällä. Miten pärjäätte?
Ei tässä mitään.
Entä veljesi?
Hänkin on kunnossa. Miksi kuiskit?
Älä siitä välitä. Kuuntele.
Minun pitää täyttää lomakkeita. Tulen mahdollisimman pian.
Istukaa vain siellä. Soittakaa, jos on asiaa.
Selvä. Heippa.
No niin.
Täytän ne vain loppuun.
-Rouva? -Niin?
Kuusi.
Anteeksi.
Nyt riittää. Palataan autoon.
Pysähdy, Gordon! Tule takaisin!
Pysähdy, Gordon! Takaisin! Ei!
Tule takaisin, Gordon! Pysähdy!
Pysähdy!
Tule takaisin!
Ei!
Ei. Tuli tupenrapinat.
Vielä yksi sivu.
Anteeksi. Olen melkein valmis,
mutta hänellä on kipuja. Ettekö voi auttaa häntä?
Jill, nosta hänen jalkansa ylös ja käy laittamassa sille jäitä.
Kiitos.
ILMOITTAUTUMINEN
Tulen perässänne.
VARTIJA
Kuka on pysäköinyt sinisen tila-auton kielletylle alueelle?
Etuoven eteen?
Se hinataan pois.
Tämä on viimeinen tilaisuus.
Selvä. Sitten mentiin.
Tule heti takaisin!
Pysähdy, Gordon! Tule takaisin!
Tule takaisin!
VAARA - RAKENNUSTYÖMAA PÄÄSY KIELLETTY
Ei!
VAROKAA
Gordon?
Ei, Gordon!
Missä olet?
Gordon?
Gordon!
Ei!
Käteni!
Apua! Auttakaa!
Minuun sattuu! Emma, äiti!
Apua!
Ei lääkeallergioita?
Ei.
Vakuutuskortti on lompakossa.
Allekirjoitus tähän.
Kiitos.
Älkää kiitelkö. Olen vastuussa loukkaantumisestanne.
-Ette ole. -Hyvänen aika.
Onko tämä tyttärenne?
On. Hänet on sijoitettu Afganistaniin.
-Hän on kaunis. -Kiitos.
Hra Cortez, tässä on tri Chen.
Katson vain nopeasti.
Viedään hra Cortez röntgeniin.
Palautamme miehenne pian.
Hän ei ole mieheni.
Hänelle sattui ikävä kelkkaonnettomuus taloni pihalla.
Se voi olla pelkkä revähdys.
Saan tulokset minuuteissa.
Selvä. Näkemiin.
Sitten mennään.
Jestas.
Alden?
Alden!
Teillä on lateraalimalleolin murtuma.
Se on stabiili murtuma.
Sitä ei tarvitse leikata, koska luut ovat sijoillaan.
Tarvitaanko kipsi?
Ortopedinen jalkine polven alapuolelle.
Hän tarvitsee kainalosauvoja 10 päivän ajan.
Älkää kuormittako jalkaa ja pitäkää se ylhäällä.
Saatte kipulääkkeitä, jotka aiheuttavat uneliaisuutta.
Tai sekavuutta.
Miten toimitatte mitään kainalosauvoissa?
Toimituksenne?
Olen enemmän huolissani kolmoskerroksen asunnostani.
Eikä. Onko siellä hissiä?
-Vaimoa? -Ei.
-Oletteko eronnut? -En.
Selvä.
Tikit saanut nainen päästetään kotiin.
Hoitaja auttaa teidät alkuun.
Eikä. Tuntuu kamalalta.
-Enkö voi auttaa mitenkään? -Ette.
Enkö mitenkään? Se parantaisi oloani.
-Ei tässä mitään. -Auttaisi, jos...
Kahvia!
Menettekö ylös?
-Menen. Kahvioon. -Toinen kerros.
Vuoden ihaninta aikaa
Onko kaikki hyvin?
On. Tämä on vain lääkärin apua vaativa hätätilanne.
-Teillä itsellännekö? -Ei.
Luojan kiitos, jollain muulla.
Valitsin sanani huonosti.
Alden!
Ei. Alden!
He huomaavat meidän kadonneen ja käynnistävät etsinnät.
Meidät löydetään.
Meidät haetaan, ennen kuin palellumme.
Alden!
Tämä ei ole hauskaa!
Olet pulassa!
Hyvä on. Laulan oopperaa!
Mitä siihen sanot, Alden Blakemore?
Mitä?
Pavarotti?
Alden?
Mikä on, poika? Tänne, Gordon.
Alden! Mitä sinä siellä teet?
Putosin. Ja satutin käteni.
Missä äiti on? Auta minut pois.
Ei hätää. Olen tässä. Soitan äidille.
Tämä on Nellin vastaaja. Jätä viesti.
Se meni vastaajaan. Puhelin ei ole päällä.
Soita isälle!
Hän on risteilyllä naisystävänsä kanssa.
Soita mummille!
Hän asuu Denverissä.
Hae joku. Mene sairaalaan. Tämä on hätätilanne!
Pääsin vaivoin aidan läpi, eikä minulla ole edes takkia.
Olemme kai jumissa täällä.
Soita hätänumeroon!
Oletko tosissasi? Hätänumeroon?
Tee se heti!
Hyvä on.
Siinä on iso kyltti.
"Ei pysäköintiä. Vain hälytysajoneuvoille."
Näyttääkö tämä sellaiselta?
Tämä ei ole hälytysajoneuvo.
Se on kielletyllä alueella.
Mitä tuo on? Onko täällä tulipalo?
Hetkinen vain. Otan selvää.
-Hoidan asian. -Mistä on kyse?
Kaksi lasta on jumissa rakennustyömaalla.
Mistä oikein puhut?
-Hätäpuhelu. -Eikä.
Onko sinulla avainta lukkoon? Muuten se leikataan.
Minulla on avain.
-Ei hätää, poika. -Hän on Alden.
Alden Addison Blakemore.
Olen hänen isosiskonsa, joten voin puhua hänenkin puolestaan.
Kiitos. Laskemme portaat, Alden.
En voi liikuttaa kättäni.
Ei hätää. Haemme sinut aivan pian.
Nostamme koiran ensin.
Mikä koiran nimi on?
Saimme sen vasta. Sillä ei ole nimeä, mutta mietin "Pavarottia".
"Onni" ei taida kelvata nimeksi.
-Pois tieltä. -Herttinen!
-Se oli vahinko. -Mitä tapahtui?
-Alden putosi kuoppaan. -Käskin pysymään autossa.
Kuoppa oli tosi syvä.
Koiranpennulla oli vessahätä!
-Koirako taas? -Se on kunnossa.
Ei koiria ensiapuun!
-Mitä tapahtui? -Lapsilleni kävi tapaturma.
Lapsillenne?
Veljeni putosi kuoppaan.
Minä olin ulkona pitkään ilman takkia.
Pojalla lienee värttinäluun distaalinen murtuma.
Tytölle lämpöpeittoja ja poika röntgeniin.
-Hyvä. -Teidän pitää täyttää papereita.
Eikä. Pitäkää huolta lapsistani!
Heillä ei ole hätää.
Avasin ulko-oven,
ja sen edessä oli tosi suloinen koiranpentu.
Se oli laatikossa.
Meillä ei ole ollut koiranpentua, mutta olen halunnut sellaisen.
Tahdon nimetä sen Pavarottiksi. Hyvä nimi, vai mitä?
Veljeni nimi-idea on Gordon. En pidä siitä.
Äitini oli töissä ei-kaupallisessa opetusjärjestössä,
mutta se suljettiin, ja nyt hän järjestelee ihmisten kaappeja.
Mitä sinun vaimosi tekee?
Ex-vaimoni on opettaja.
Oletko eronnut?
Vanhempani erosivat. Se oli sotkuista.
Olen eronnut, mutta en sotkuisesti.
-Lapsia? -Yksi. Lukiossa.
-Poika vai tyttö? -Poika.
Pojat ovat ääliöitä. Veljeni on siitä täydellinen esimerkki.
Pidätkö oopperasta? Sitä parjataan syyttä.
Parjataan syyttä?
Voin kertoa iloksesi,
että käyn oopperassa joka vuosi.
-Oikeastiko? -Niin.
Siistiä!
Näytät jo voivan paremmin.
Kylmyys puraisi häntä, mutta hän on toipunut.
Tri Chen on eronnut, hänellä on poika lukiossa,
ja hän pitää oopperasta.
Kiitos, Emma.
Anteeksi tuosta.
Ensiavussa dramaattiset vaistot tulevat esiin.
Hän on aina tuollainen. On aina ollut.
Hän toipuu kyllä. Molemmat toipuvat.
-Kiitos. -Mistä?
Ettette syyllistä minua. Ei olisi pitänyt jättää heitä autoon.
He poistuivat tietämättänne.
Olisi minun pitänyt arvata.
Keskityitte auttamaan jotakuta muuta.
Olette ystävällinen.
Ylianalysoin vastuutani stressaavissa tilanteissa.
Onko teille sanottu niin?
Huomaako sen?
On. Lääketieteen ammattilaiset ovat sanoneet.
Selvä.
-Useampikinko? -Neljä.
-Mutta kuka niitä laskee? -En minä.
Puhutaan suoraan.
En toivonut tällaista jouluaattoa lapsilleni.
Ainakin se on ikimuistoinen.
-Mutta se tuskin on sama asia. -Niin.
Kuten sanotaan, "odota parasta, mutta pelkää pahinta".
"Valmistaudu yllättymään."
En odottanut tällaista yllätystä.
Pojallanne on vasemman värttinäluun distaalinen murtuma.
Aloitin täällä vasta pari päivää sitten.
Nyt menetän työni.
Olisin voinut taitaa niskani.
Palomiehen mukaan olin onnekas, mutta minusta koiranpentu toi onnea.
Se koira ei voi tuoda onnea.
Tämä on minun syytäni.
Koko typerä juttu.
Meidän perheessämme syyttely on kielletty.
Se on hyvä elämänohje.
Hei, pojat.
-Hei, kulta. -Äiti?
Valitettavasti meillä on huonoja uutisia.
Kestän kyllä.
Pukki tuo sinulle kipsin joululahjaksi.
-Niin. -Murtuiko se?
Pelkäänpä niin.
Jes!
Mahtavaa!
Mahtavaa?
Voinko väittää koulussa sen tulleen lumilautaillessa?
Saisin katu-uskottavuutta.
Paras varoa puita.
Mikä teillä on?
En tiedä, miten se tapahtui.
Olin huolissani autosta kielletyllä paikalla.
Tuo ei kuulu minulle.
Minut erotetaan. Minut erotetaan.
-Se ei kuulu minulle. -Vain kolme päivää.
Tiedän vain, että teidän pitää kirjoittaa raportti,
jos olette osallinen työtapaturmaan.
Jos jätätte koiran ulos, voitte tehdä sen täällä.
Se on pelkkä pentu. En jätä sitä yksin.
Mikä sinulla oikein on?
Kuinka voit?
Hyvin, kiitos.
Tässä.
Ei kai tämä ole lasku?
Ei. Emme ole niin hyökkääviä.
Voit avata sen.
Tuleeko Berliinin ooppera tänne?
Hyvää joulua.
Ovatko liput minulle?
Ovat.
-Kiitos kamalasti. -Ole niin hyvä.
Berliinin ooppera Berliinistä asti.
Siellä väki ymmärtää ja arvostaa oopperaa.
Kiitos.
Ole hyvä.
Berliinin ooppera.
Älä koskaan seuraa tyttöä toiselle puolelle maata.
Seuraa omia unelmiasi.
Minun pitäisi olla nyt Atlantassa. 15 astetta lämmintä ja poutasää.
Sitä voi jättää perheensä, aloittaa koulun,
suunnitella kaikki valmiiksi, ja yhtäkkiä kaikki on poissa.
Tiedätkö, miksi?
Koska naisesi
törmää johonkin lukioaikaiseen tuttuunsa.
Tunteet myllertävät, koska miehellä on hieno auto.
Hieno yritys, joka myy mitä lie.
Minun pitäisi olla perheeni kanssa.
Älä minun takiani valvo.
Tämän pitäisi riittää.
Hienoa.
Oletko kunnossa, kulta?
Pystyn kävelemään.
Ei. Pysy tuolissa. Sairaalan säännöt.
-Katso, äiti. -Hyvä on.
-Voi ei. -Eikö ole siisti?
-Ensimmäinen kipsi. -Olette valmiita.
Henkilökuntaa on vähän,
mutta apulainen saattaa teidät ulos, kun ehtii.
Kaipa sitten...
-Kiittäkää lääkäriä puolestamme. -Selvä.
Tai kun kerran odottelemme, voitteko kutsua hänet?
Äiti, näytän sinulle jotain.
Katso.
Tri Cheniä odotetaan vastaanotossa.
-Niitä on kaksi. -Oikeastiko?
-Hänkö antoi ne sinulle? -Niin.
Saanko mennä?
Olette liian antelias. Kiitos paljon.
Kiitos vielä kerran.
Ole hyvä.
Teillä tuntuu olevan kädet täynnä.
Vähän. Kuka ensin?
Saatan kanssanne hra Cortezin ulos. Haetaan sitten lapset.
Hyvä suunnitelma.
-Vahdin lapsia. -Täydellistä.
Poika liukastui sairaala-alueella. Kunpa ei tulisi oikeusjuttua.
Pysykää tällä kertaa paikoillanne.
Pyörätuolikisatkin on kai kielletty.
-Keskiyö. -Niin on.
Joulupäivä on koittanut.
Kiitos, kun muistutit.
"Yli ruskeiden ja karujen metsien, yli hylättyjen peltojen..."
"Hiljaisesti, pehmeästi ja hitaasti laskeutuu lumi."
Mitä horisette?
-Snow-Flakes.Longfellow'n runo. -Longfellow'n.
-Opitko sen collegessa? -Collegessa.
-Minullakin on runo. -Niinkö?
"Ole vähän tarkempi, mihin jätät autosi."
Missä autoni on?
-Nimenomaan. -Minne jätitte sen?
Aivan tähän reunaan.
Voin selittää.
Antakaahan kuulua.
Pidin huolta koirastanne.
Voi ei. Ei se ole minun.
Anteeksi. Koiran omistajuus on epäselvä.
Miten vain. Missä autoni on?
Pelkäsinkin, että kysyisitte.
Antakaa kun arvaan. Hinattiinko se pois?
Ei kai sentään. Ei hän sanonut sellaista.
Avaimeni ovat autossa. En pääse kotiini.
-Ei hän puhunut hinaamisesta. -Hienoa.
Se hinattiin pois.
Nyt hän sanoi sen.
Selvä. Kai pilailette?
Pysäköitte kielletylle paikalle, ja hälytysajoneuvoja tuli.
Kysyin sairaalan aulassa, kenen auto se oli.
-Siinäkö kaikki? -Hän teki vain työtään.
Melko huonosti, koska poika putosi kuoppaan.
Nimenomaan.
-Voimme soittaa taksin. -Taksin?
On jouluyö ja lumimyrsky.
Luuletko, että nyt saa takseja?
Voin ainakin tarjota kyydin autonne luo.
Vuoroni päättyi.
Minulla on neliveto.
Lähtömme taisi surettaa heitä.
Taidan ajaa moottoritien kautta.
Onko autoni niin kaukana?
Vain yksi paikka toimii jouluyönä.
-Minun on nälkä. -Minun on jano.
Minun on kylmä.
Missä kaulaliinani on?
Se on minulla.
Hienoa. Anna se, kulta.
-Tässä. -Kiitos.
Avaanko radion?
-Avaa vain. -Olkaa hyvä vain.
Sää on todella häijy.
Myrskyrintama tuo mukanaan odotettua enemmän lumisateita.
Mutta pidämme teidät lämpimänä suosikkijoululaulujen voimalla.
Lauletaan. Onhan joulu.
Onko sinulla kipuja? Vai johtuuko se vain laulusta?
-Älkää viitsikö. -Eikä.
-Mitä tapahtui? -En tiedä.
-Mikä on? -Mikä on?
Älä nyt jätä minua pulaan.
Tämä on huono hetki. Auto on upouusi.
-Mitä tapahtuu? -En tiedä.
-Reggie? -Mitä tapahtui?
-Mikä on? -Voi ei.
-Mitä "voi ei"? -Miten niin?
-Eikä. -Mitä tapahtui, äiti?
Mitä?
Loppuiko bensa?
Valot sammuivat.
Mikä autolla on? Miksi pysähdymme?
Ei. Katsokaa.
-Eikä. -Mikä on?
-Mitä tapahtuu? -Mitä tapahtuu?
Miksi pysäytät?
En pysäytä. Auto simahti.
-Simahti? -Simahti?
Ja hyvää joulua.
Anteeksi kaikille.
Tästä ei voi syyttää pentua.
Ikävä sanoa, mutta tuo ei auta.
Pysykää rauhallisina. Soitan hätänumeroon.
Kolmas hätätapaus saman yön aikana.
Ehkä kolmas kerta toden sanoo.
Rauhoittukaa, te kaksi.
Me olemme rauhallisia. Sinä et.
Ja minun on jano.
Hätäkeskus.
Vaientakaa se koira!
-Anteeksi? -Ette te.
Anteeksi. Automme rikkoutui tie 205:llä etelään päin.
Kaksi lasta ja kolme aikuista.
Yhdellä murtunut jalka, toisella käsi.
Olitteko onnettomuudessa?
Emme. Raajavammat tulivat jo aiemmin.
Tahdotteko ambulanssin?
Ei ole tarvetta. Tarvitsemme hinausauton.
Minkä liittymän lähellä olette?
Lähin liittymä? En tiedä. Käännyimme moottoritielle 6th Streetiltä.
Ajoimme noin 11 kilometriä.
Kuskimme mukaan ajoimme noin 11 kilometriä.
Tarvitsette siis hinausautoa?
Kyllä, kiitos.
Lähetän myös poliisipartion.
Selvä. Kiitos.
Ja hyvää joulua.
Hyvää joulua teillekin.
Mitä hän sanoi?
Tänne tulee poliisi ja hinausauto.
-Selvä. -Minun on kylmä.
Alden, kylmästä puhumalla tulee entistä kylmempi.
Kiitos, jedien suurmestari.
No niin.
-Kävipä se nopeasti. -Luojan kiitos.
Kun A-suunnitelma pettää, on tärkeä muistaa,
että aakkosissa on 28 muutakin kirjainta.
Tämä taitaa olla jo E-suunnitelma.
-Enemmänkin M. -Niinpä.
He näyttävät pahoilta.
Enpä tiedä. He ovat pukeutuneet sopivasti lumimyrskyyn.
Sanoinpahan vain.
-Menen ulos. -Selvä.
Hei. Kerrassaan hauska tavata.
Meillä on vielä hauskempaa.
Voisitteko auttaa?
Tuskinpa vain. Mutta te voitte auttaa meitä.
Antakaa lompakkonne ja puhelimenne.
Ette voi olla tosissanne.
Hän luulee, että pilailemme.
Voi ei!
-Mitä tuo oli? -Voi luoja!
-Autoa ammuttiin! -Mitä?
Ammuttiinko autoa?
Näyttääkö tämä pilailulta?
Tässä. Kunhan...
-Mitä tämä on? -Mitä tapahtuu?
Lompakot ja puhelimet tänne.
-Mitä? -Mitä?
Ostin käsilaukun vasta.
-Anna tänne. -Anna se hänelle.
Ryöstetäänkö meidät?
Siinä.
Voi luoja. Voi luoja.
-Rauhoittukaa. -Hänen pitää päästä takaisin autoon.
Mitä he tekevät hänelle?
-Ei mitään. Ei hätää. -Voi luoja.
Selviääkö hän?
Tässä.
Saitte haluamanne.
Menkää. Autossa on kaksi lasta. Menkää.
Onko sinulla puhelin? Missä se on?
Vauhtia.
Tässä.
Sillä lailla.
Ketä oikein tuijotat?
-Hyvä on. -Mene autoosi.
Oletteko kunnossa?
-Oletteko kunnossa? -Miten voit?
JUM 3359.
Mitä sanoit?
JUM 3359.
Harmaa citymaasturi, custom-vanteet.
Painoitko kaiken mieleesi?
-Muistatko rekisterinumeron? -Mitä?
-Mahtavaa, kulta! -En pystyisi tuohon.
Tosipelaajan täytyy kiinnittää huomiota yksityiskohtiin. Katsoin peilin kautta.
Pitää soittaa hätänumeroon.
Millä? He veivät puhelimemme.
En antanut omaani.
Mitä? Emma.
He eivät kysyneet minulta suoraan. Anteeksi.
Ei, kulta. En ole vihainen. Anna puhelin.
-Anna. -Tässä.
Uskomatonta.
-Sinä... -Hyvä tyttö.
-Hyvin tehty, poika. -Kiitos.
-Hätäkeskus. -Terve.
Olen I-205:n pientareella. Meidät ryöstettiin.
He ajoivat citymaasturilla.
-Rekisterinumero JUM... -3359.
3359.
Harmaa citymaasturi, custom-vanteet.
Harmaa citymaasturi, jossa custom-vanteet.
Selvä. Laitamme haun päälle.
Lähetämme sillä välin partion luoksenne.
Sää on rankka, joten siinä voi kestää tovi.
Mutta apu on tulossa.
Te kullat.
Ehkä teidän pitäisi nukkua vähän.
Oletko tosissasi?
Meidät ryöstettiin juuri aseellisesti.
Voisimmeko muka nukahtaa
heti ryöstön jälkeen?
Minulla on myös liian kylmä ja vessahätä.
Samoin. On tosi kylmä.
Olen pahoillani.
Ette ansaitse tällaista joulua.
Olen pahoillani.
Ei teidän tarvitse pyydellä anteeksi. Ette aiheuttanut tätä.
En olisi niin varma.
Minulla on kerrottavaa.
Mitä?
En aja jakeluautoa.
-Mitä? -En sinnepäinkään.
Pentu jätettiin laatikossa työpaikkani eteen.
En voi huolehtia siitä, joten yritin sysätä sen jollekulle muulle.
Osuin kotinne eteen ja soitin ovikelloa.
Juostessani takaisin autolleni liukastuin.
Voihan...
Vau.
Mitä tuohon voi sanoa? Kiitos, että tunnustitte.
Syyllisyyteni jalastanne hälveni hieman.
Syytäkin. Olen pahoillani.
Tarkoittaako tämä, ettei isä lähettänyt pentua?
-Jep. -Olen pahoillani.
Olen niin vihainen, että kiroilisin, jos saisin.
Etpä saa.
Koska tunnustukset kerran alkoivat,
minun pitänee kertoa,
että moottorin vikavalo syttyi aiemmin tällä viikolla.
Eikä.
Unohdin asian.
Varoitusvalot pitää ottaa vakavasti.
Sanoo mies, joka hylkäsi koiran.
Mitä tuo tarkoittaa?
Olemme kaikki oppilaita ja samalla opettajia.
Puhutko espanjaa?
Olen kaksikielisessä kielikylpyohjelmassa. Tahdon opettajan tutkinnon.
Mitä se tarkoittaa?
Jos tahtoo oppia kielen, sitä pitää harjoitella.
Nimenomaan.
Tahdotko opettajakseni?
Kun tunnustukset kerran jatkuvat... Äiti?
Mitä?
Se sininen suosikkivillapaitasi helminapeilla...
Mitä siitä?
Laitoin sen vahingossa kuivaimeen.
Se kutistui, ja piilotin sen autotalliin.
Siellä se siis on.
Olen pahoillani.
Ei se mitään.
Minä rikoin Amy-tädin lähettämän ison lasikulhon.
Hetkinen.
Kielsin koskemasta siihen. Vika ei ole minun.
Mitä ihmettä? Laitoin kulhoon koristekäpyjä vasta eilen.
Yllättyisit, mitä kaikkea liimalla voi korjata.
Jestas.
Jos minä tunnustaisin
kaikki tekoni, joita kadun...
Siinä menisi koko yö.
Totta puhut.
Näetkö paketin takaikkunalla?
-Tämänkö? -Niin.
-Anna se minulle. -Mikä se on?
Kelle se on?
Se oli tyttöystäväni äidille.
Suloista.
Entisen tyttöystäväni.
Käykää kiinni.
-Suklaata? -Suklaata!
Pentu!
Ei suklaata koiralle!
Pentu!
-Pitäkää huoli koirasta! -Otan suklaat!
-Pidä huoli pennusta! -Sain sen!
-Sain sen. -Nyt näyttää paremmalta.
-Se on täällä. -Sain otteen.
He tulivat.
Luojan kiitos.
Hei.
Ikävä yö autorikkoon.
-Eihän tankki ole tyhjä? -Se ei ole ongelmana.
Moottori rikkoutui.
Mutta mikä pahinta, meidät ryöstettiin aseellisesti.
Jouluaattona?
Niin. Häntä uhattiin aseella.
Mihin tämä maailma on menossa?
Eikä siinä vielä kaikki.
Tulemme sairaalasta.
-Kaksi eri tapaturmaa. -Niin.
En usko kirouksiin, mutta teidät tavattuani voisin uskoakin.
Voi luoja. Se selittäisi yhtä ja toista.
Ei huolta. Gorik hoitaa.
-Kiitos. -No niin.
Autossa on kaksi lasta.
Ja koiranpentu.
-Selvä. -Luojan kiitos.
Luojan kiitos.
-Autoon. Mennään. -Selvä.
No niin. Käytetään koukkua.
-Sillä lailla. -Hyvä!
-No niin. -Erinomaista.
Onpa suloinen pentu.
-Tahdotteko sen? -Äiti!
Anteeksi.
Mikä sen nimi on?
Emme ole saaneet antaa vielä nimeä.
Ilman nimeä siltä puuttuu identiteetti.
Onko jo valmista?
Selvä.
Anteeksi, mutta tilaa on enää kolmelle.
Menen hinausauton kyydissä.
-Käykö se teille? -Käy.
Hienoa. Mennään. Kiitos.
Kuuluuko noin tapahtua?
Ei kuulu!
Köysi ei kestänyt.
Voi ei, Reggien auto!
-Tuo oli hullua. -Mitä tapahtui?
Hinauslaite hajosi. Mitä puhuinkaan kirouksista?
Voi ei!
Ei!
-Autoni! -Ei!
Ajoin sillä Atlantasta asti!
Tämä on ollut teille varsin huono-onninen päivä.
Älä ihmeessä.
Autoni! Tuo oli minun autoni!
Tuo oli autoni!
Autoni!
POLIISI
...lapset laulavat ja ystävät toivottavat...
-Taas tuo laulu. -Hei, kaikki.
-Tulkaa sisään. -Voi luoja.
Aldenin pelissä herätään henkiin poliisiasemalta.
Tänä yönä kukaan ei herää henkiin.
Himopelaajan siskona oppii yhtä sun toista.
Hyvää joulua.
Hei. Hyvää joulua.
Teillä on kuulemma ollut vaiheikas yö.
Niinkin voi sanoa.
Oikeastaan he taistelevat kirousta vastaan.
Tahdomme vain kotiin.
Myrskyn takia liikkumista ei suositella.
Vain välttämätöntä liikkumista suositellaan.
Voi ei.
Minulla on hinausauto.
Te voitte mennä, kunhan saamme raporttinne.
Konstaapeli Ringle käsittelee teidät erikseen.
Täytän paperit, niin voin lähteä kotiin.
Epäreilua, että hän saa lähteä.
Tiedän, kulta.
Se on oli älytön onnettomuus.
Pysykää viivojen välissä.
Mitä tuo tarkoittaa?
Pysymistä omalla kaistalla.
Nyt se on hieman myöhäistä.
Hyvä ohje kuitenkin.
Hyvää joulua, kamu.
Häntä tulee ikävä.
Minulla on hyvä uutinen teille muille.
-Niinkö? -Niin.
Otimme kiinni kaksi ryöstöstänne epäiltyä.
Vain 12 minuuttia puhelunne jälkeen.
Rekisterinumero JUM 3359.
-Tuo se on. -Juuri tuo!
Tuo se auto on.
Minun laukkuni.
Minun puhelimeni.
Lompakot.
-Siistiä. -Sillä lailla.
Voitte noutaa omaisuutenne,
kun niitä ei enää tarvita todisteina.
Onnemme on kääntymässä.
Tulkaa tänne, niin autan teitä.
-Älä sano noin. -No niin.
Riittääkö?
Anteeksi, mutta täällä ei sallita koiria.
Mitä?
Mutta tänä yönä säännöt saavat taipua.
Odottakaa tuolla, kun konstaapeli Crowley tekee raportin.
-Kiitos. -Hyvää joulua.
-Mikäpä tässä. -On tämä jotain.
Tulkaa.
Ei tässä mitään.
Tänne.
Se ei ole häävi jouluateria,
-mutta meillä on automaatteja ja limua. -Jes!
Olkaa kuin kotonanne.
Minulla ei ole rahaa. Rahani ovat laukussani.
Minä hoidan.
Aloitan suklaasta.
-Ei. -Pidä pentua, äiti.
Ei kofeiinia eikä sokeria näin myöhällä.
Mutta meillä on sudennälkä.
Niin, on jouluaatto.
Itse asiassa joulupäivä.
Sääntöjä voinee taivuttaa.
Mikä ettei. Ottakaa, mitä haluatte.
Jes! Tahdon suklaata. Pidän kamalasti suklaasta.
Olen enemmän kissaihmisiä.
Otan sen.
Niinkö?
-Ei hätää. -Kiitos.
En tiedä, olenko väsynyt vai vain romahtamassa.
Ehkä molempia.
Ensimmäinen joulu avioeron jälkeen.
Ja päädyn poliisiasemalle lasteni kanssa.
Miten selitän sen ex-miehelleni?
Ei sinun tarvitse selittää.
Eipä kai.
Tavallaan kaipaan selittämistä.
Menetin vaimoni.
Se oli kamppailua.
Tai oikeastaan on edelleen.
Aivan.
Olen pahoillani.
Jäin yksinhuoltajaksi.
Se oli vaikeaa.
Mutta voin kertoa kokemuksesta,
että sitä löytää uusia tapoja juhlia.
Ne eivät ehkä ole parempia, mutta eivät välttämättä huonompiakaan.
Vain erilaisia.
Hyvin erilaisia.
Niin no...
Katso.
Sinulla on hienot lapset.
Kiitos.
-Ja olet hyvä äiti. -Aivan.
Rakastat heitä, ja he tietävät sen.
Uskotko, että rakkaus riittää?
Huolehtiminen ei koskaan lopu.
He voisivat olla maan äärissä tekemässä sitä, mikä on sinusta oikein,
mutta tahdot heidän olevan turvassa viereisessä huoneessa.
Niin.
Vaali jokaista päivää, kun he ovat vielä noin nuoria
ja saat pitää heidät lähelläsi.
Se ei kestä ikuisesti.
Olet varmasti ylpeä tyttärestäsi.
Kannamme heitä sydämissämme.
Heitä kaikkia.
Niitä, jotka menetimme
ja jotka päästimme menemään.
Söin viimeksi lounasaikaan.
Aivan.
Jos tuolla on mitään, mikä edes näyttää ruoalta,
otan sitä.
Vatsaan sattuu.
Kielsin syömästä niitä munkkeja.
-Taitaa johtua suklaasta. -Ei.
Oliko tämä siis jouluateria?
Kultapieni.
Neloskerroksessa on vapaa huone.
Voitte käyttää sitä.
Hienoa.
Tässä, kulta.
Kiitos.
Terve, kamu.
Entäpä sinä?
Miten voit?
Ei tässä mitään.
Harmittaa vähän, että isä jäi paitsi tästä kaikesta.
Voit kertoa hänelle kaiken, kun hän tulee risteilyltään Tiffanyn kanssa.
Vai mitä?
Toivoin, että hän olisi lähettänyt pennun.
Sekin oli minun vikani.
-Eikä ollut. -Olipas.
En tukenut ajatusta lemmikin ostamisesta.
Mutta hän puhui yllätyksestä.
Yllätys tulee varmasti. Olet isällesi tosi rakas.
Hän on takuulla ylpeä sinusta,
kun kuulee, että muistit rekisterinumeron.
-Luuletko niin? -Olen varma.
Sillä lailla.
Ei tässä mitään.
Tämä on maailman mukavin sohva.
ODOTUSHUONE
-Kiitos. -No...
Ollaan olevinamme telttaretkellä.
En tosin pidä telttailusta, mutta tämä on siistiä.
Kerrankin olemme samaa mieltä.
Olemmepa sentään turvassa ja yhdessä.
Ja meillä on uusi suloinen koiranpentu.
Pentu ei ole meidän. Hyvää joulua kaikille.
-Hyvää joulua. -Hyvää joulua.
-Cesar? -Niin?
Sain uuden pelikonsolin isältä joululahjaksi.
Se yhdistetään telkkariin.
Se on mahtava,
toisin kuin tämä.
Isä antoi minun avata sen kaksi päivää etuajassa.
Loistava idea.
Tahdon antaa sen sinulle.
Niinkö?
Todella anteliasta, hijo, mutta pidä sinä se vain.
En. Et pysty kävelemään hetkeen.
Usko pois.
-Videopelit ovat hyvää ajanvietettä. -Ei. Minä...
Hän ei taida hyväksyä kieltävää vastausta.
Hyvää joulua.
Hyvä on.
Kunhan opetat minua pelaamaan.
-Tietenkin. Ja asennan sen. -Hyvä on.
Suloinen poika.
Minulla on ollut tämä riipus...
Tuota...
32 vuotta.
Pyhä Kristoforos.
Hän suojelee matkailijoita.
Ja nyt...
-Tahdon antaa sen sinulle. -Eikä.
En voi mitenkään...
Por favor.On joulu.
Onpa kaunis.
Jos kerran teemme tällaista...
Reggie,
annan sinulle kelloni.
Onpa suloista.
Mutta oletko nähnyt ranteeni?
-Älä huoli. Se ei ole tyttöjen kello. -Ei.
Se kuului Pete-sedälle.
Hänen mukaansa aikataulut olivat minulle pakkomielle.
Pääsin siitä yli.
Hyvää joulua.
Vau.
-Oletko varma? -Olen.
Se on vanhanaikainen, mutta hyvällä tavalla.
Se on täydellinen.
Emma?
Tahdon antaa sinulle tämän avaimenperän, joka on tuonut minulle onnea.
Ei selvästikään tänä yönä.
Ei tänä yönä.
Eikö tämä ole autosi avain?
Saat senkin. Mutta itse lahja on tuo hopeinen hevosenkenkä.
Kiitos, Reggie.
Olen yläkoulussa, mutta ajelen autolla ties kuinka pian.
Soittakaa jo poliisille.
-Alden? -Niin?
Minulla on sinulle lahja.
Olen kuulolla.
Lakkaan pyynnöstäsi laulamasta vuoden ajan.
Alkaen tästä päivästä.
-Paras lahja koskaan. -Ole kiltisti.
Laulatko paljonkin, Emma?
Minkä tahansa taiteen hallinta vaatii harjoittelua,
kuten Malcolm Gladwell kirjoitti.
Malcolm Gladwell?
Olette kumpikin tosi rakkaita.
Sanonko sitä kyllin usein?
-Sanot. -Sanot.
Sitä ei voi sanoa tarpeeksi.
Kerrankin olemme samaa mieltä.
Anteeksi.
Ei se mitään.
-Olet rakas, äiti. -Olet rakas, äiti.
Tuo on paras lahja koskaan.
Onko täällä kaikki hyvin?
-On. -On.
-Hyvää yötä. -Hyvää yötä.
-Hyvää joulua. -Hyvää joulua.
Mitä tämä on? Äiti!
Alden, nouse.
Tulipalo! Heti ulos!
Tule, äiti!
Etsikää uloskäynti!
-Minne menen? -Juoskaa!
Uloskäynti.
Oikealle.
Kaikki matalaksi!
Matalana!
En pysty ilman kainalosauvojani!
-Oletko kunnossa? -Äiti!
Eikä!
-Ei! -Juokse pois!
Ei!
Äiti!
-Äiti! -Äiti!
Ei!
-Ei! -Ei!
Jee!
Hyvä, äiti!
Äiti pelasti sen.
Kun joku pelastaa toisen hengen, tästä on vastuussa pysyvästi.
Mitä?
Oletko kunnossa?
Olo on vähän kehno.
Äiti?
Äiti? Oletko kunnossa?
-Nell? -Äiti?
Meille sattui pieni vahinko.
Ei voi olla totta.
Äiti pelasti koiranpentumme paloauton edestä.
-Yö on ollut hänelle rankka. -Hei, kulta. Minulla on pentu.
Reggien autoa ammuttiin, ja se upposi jäihin.
Se makaa kalojen kanssa.
Sitten hän kolautti polvensa. Se kai murtui.
Emma veti savua henkeen ja pystyy hädin tuskin puhumaan.
Oopperalaulu ei taida onnistua.
Cesarin jalka on yhä murtunut.
Minä taas taidan tarvita uuden kipsin.
Ehkä voimme kokeilla jotain siistimmän näköistä.
Toki.
Pidämme ensiavussa vihkoa uskomattomista tapauksista.
Sen nimi on "Legendakirja".
Pääsitte virallisesti siihen.
-Niinkö? Siistiä! -Ja...
Yleensä äänestämme, mutta tapauksessanne se ei ole tarpeen.
Olitteko paikalla poliisiaseman tulipalossa?
Tarvitseeko edes kysyä?
Ainakin osalla teistä on jo potilasrannekkeet.
Tästä tulee vakuutuspainajainen.
Älä vie pikkumiestä.
Ehkä sen nimi voi olla "Pikkumies".
Koiria ei sallita ensiavussa.
Tarvitsen pikkumiestä.
Uusi sääntö. Koiranpennut sallitaan jouluna.
Hyvä on. Olkoon terapiakoira.
Saammeko siis pitää sen?
Riskikartoitus kaikilta, jotka hengittivät savua.
Tarkistetaan sylki ja häkäarvot.
Sydäntarkkailu ja lisähappi.
Sitten arvioimme...
Etkö ollut menossa kotiin?
Kaksoisvuoroni on lopussa.
Koira pitää siirtää keuhkojenne päältä.
Hyvä koira.
-Sairastitteko pienenä keuhkokuumeen? -Sairastin.
Annamme happea parin tunnin ajan.
Se auttaa hengittämään.
Selvä.
Missä lapseni ovat? Ovatko he kunnossa?
Poikanne kipsi tarkistetaan. Tytärtänne arvioidaan.
Savu on voinut vaikuttaa hänen ääneensä.
-Vaikuttaa ääneen? -Ei mitään vakavaa.
Lupaan sen.
Hyvä on. Entä Reggie ja Cesar?
Hekin ovat hoidossa.
Kiitos.
Vuoden ihaninta...
-Voi ei. -Mikä on?
Tuo laulu.
Vihaan tuota laulua.
Tämä ei ole ilon aikaa.
Tämä on ollut vaarallista, pelottavaa,
jääkylmää ja epämukavaa painajaista!
Siis ennen tulipaloa! Tämä ei ole vuoden ihaninta aikaa!
Selvä on.
-Olen pahoillani. -Ei se mitään.
-Tuo ei ole tapaistani. -Ymmärrän.
Olen yleensä tyyni.
Ehkä purkauksenne oli hyväksi.
-Olenko kunnossa? -Onko olonne parempi?
-On. -Hyvä.
On kyllä.
-Kiitos, että kuuntelitte. -Mielelläni.
Ihanaa, että olette täällä.
Niin minustakin.
Terveydentilaa tulee tarkkailla seuraavat 48 tuntia.
Toivon henkilökohtaisesti, ettette palaa.
Mutta soittakaa tai tulkaa paikalle, jos koette mainitsemiani oireita.
Onko kysyttävää?
-Ei. -Ei.
Miten pääsemme kotiin?
-Minä heitän. -Viettekö meidät kotiin?
-Melkoista palvelua. -Olen lähdössä kotiin.
Ja minulla on sairaalan bussin avain.
Sairaalan bussi!
Selvä.
Toivottavasti kaikki selvisivät viimeöisestä myrskystä.
Sellainen saa arvostamaan
rakkaita läheisiään.
Toivottavasti se tekee tästä kaikista parhaan joulunne.
Vuoden ihaninta...
-Eikä! -Sammuta se!
-Sammuta se. -Sammuta se!
Sinun pysäkkisi.
Aivan.
Onko naapurisi varmasti paikalla? Soitatko hänelle?
Hänen numeronsa on puhelimessani. Ja se taas...
Aivan.
Autan sinut yläkertaan.
Mitä sinä muka voit tehdä? Minä autan.
Pääsen kyllä kainalosauvoillani. Gracias.
Emme tahdo lisää tapaturmia.
Entä lapset?
Jätetään heidät tänne nukkumaan.
Aivan. Mikä voisikaan mennä pieleen?
-Älä viitsi. -Kunhan pilailen. Ei heillä ole hätää.
Nousehan.
Minä autan.
Noin.
Asuntoni ovi on auki.
-Minä katson. -Voi ei.
-Menen sisään. -Hyvä on.
Mitä täällä tapahtuu?
Hei.
Sinulla on molemmat kainalosauvani.
En pysty kävelemään.
-Kuka olet? -Entä sinä?
-Sinä ensin. -Cesar?
Maritza.
Tyttö.
Hänen tyttärensä.
Papito,mitä jalallesi on tapahtunut?
Mikset sanonut, että tulet?
Soitin monta kertaa, kun koneeni laskeutui.
Et vastannut.
-Puhelin varastettiin. -Niin.
Luulin, että tulisit vasta helmikuussa.
Halusin yllättää sinut jouluna.
-Mitä hän sanoo? -"Yllätyin, että olet täällä."
Maritza.
Nämä ovat ystäviäni.
Hei, olen Nell. Tässä on Pikkumies.
-Olen Henry. -Hän on töissä ensiapupolilla.
-Olen Reggie. -Olemme työkavereita.
Hauska tavata teidät.
Olen onnellinen.
Cesar, tämä on niin kaunista...
-Me itkemme, kun sinä itket, Cesar. -Kiitos jeesistä.
Miksi jätit oven auki?
Yritin tehdä sinulle pikkuleipiä, mutta...
Ne paloivat.
Olen tehnyt valtavasti pikkuleipiä.
Tulkaa kaikki meille jouluaterialle.
Siitä tulee mahtavaa. Ellei teillä ole muita suunnitelmia.
Minulla ei ole mihin mennä.
-Eikä kulkuvälinettä. -Niinpä.
-Onko se hauskaa? -On se vähän.
Minäpä sitten nauran. Hauska juttu.
Ota se!
Katso, pentu.
Halusin tästä ikimuistoisen joulun lapsilleni.
Voin aidosti sanoa, että siitä tuli sellainen.
Äiti, tämä on paras joulumme koskaan.
Olen samaa mieltä.
En takuulla unohda tätä joulua.
Olen hyvin kiitollinen, että kohtalo saattoi meidät yhteen.
Uskon, että sen teki uusi koiramme.
Saatat olla oikeassa.
Malja uusille ystävillemme
ja lapsilleni.
Elämäni parhaille lahjoille.
-Hyvää joulua kaikille. -Kiitos.
-Hyvää joulua. -Hyvää joulua.
-Malja sille.
Feliz Navidad.
Sinnepäin.
Tajusin alun, mutta entä loppu?
Toteutukoot kaikki unelmanne ensi vuonna.
Alden?
Saanko laulaa?
-Älä viitsi, Alden. -Ole kiltti.
Älä viitsi.
Lyhyesti.
-Ei oopperaa. -Kiva.
Vuoden ihaninta aikaa
Kun lapset laulavat
Ja ystävät toivottavat joulumieltä
Kuulostaa paremmalta kuin koskaan.
-Savu muutti hänen ääntään. -Pysyvästikö?
Aika näyttää.
Kuulostat paremmalta. Jatka vain.
Se on kaikista onnellisinta aikaa
Joulun toivotuksineen ja iloisine tapaamisineen
Kun ystävät tulevat kylään
Se on kaikista onnellisinta aikaa
Anteeksi. En tiedä, kuka siellä on.
Tullaan.
-Päivää. -Hei.
Toimitus Emma ja Alden Blakemorelle.
-Meille! -Meille!
Kävin aiemmin, mutta olitte poissa.
Sitä ei voi jättää ovelle.
Allekirjoitus tähän.
-Hyvä on. -Keneltä se on?
Isältänne.
Meidän yllätyksemme.
-Onko se elävä? -Todellakin.
Eikä.
Hyvää joulua.
Mahtavaa.
-Niin söpöä. -Ne pitävät toisistaan.
Niin söpöä.
-Toinen on tyttö. -Toinen on poika.
Mieti, äiti. Voimme saada pentuja.
Loppu?